Kære Forældre.

Her kan du læse om, hvordan du skal forholde dig, hvis du ønsker at få udsat dit barns skolestart.

**Lovgrundlaget**

Undervisningspligten indtræder 1. august i det år, hvor barnet fylder 6 år, jf. folkeskolelovens [§ 34](https://www.retsinformation.dk/forms/R0710.aspx?id=176327#P60).

Langt de fleste børn i Allerød Kommune starter i børnehaveklasse som 6-årige. Hvis det vurderes at barnets udvikling er væsentlig forsinket, kan Allerød Byråd godkende forældres ønske om at udsætte barnets skolestart.

Udsættelse af skolestart bliver vurderet af barnets distriktsskole i samråd med institutionen. Der skal foreligge en konkret handlingsplan udarbejdet af daginstitutionen med ansøgning.

**Hvis både du som Forælder og børnehaven ønsker udsat skolestart**

* Børnehaven sender ”Ansøgning om udsat skolestart” til Skole- og Dagtilbudsafdelingen. Sammen med ansøgningen vedlægges en pædagogisk handleplan for hvordan, I som forældre og børnehaven kan have fokus på at gøre dit barn skoleklar i det kommende år. Handleplanen udarbejdes af børnehaven i samarbejde med dig som forælder.

**Ansøgningsfristen er 30. november 2021**.

* Hvis dit barn i anden sammenhæng har en sag i kommunen, vil vi med dit skriftlige samtykke, indhente øvrige relevante oplysninger vedrørende ansøgningen.
* Du får svar fra distriktsskolen, når din ansøgning er behandlet. Meget kan ændre sig i perioden fra ansøgning frem til skolestart. Derfor vil der i nogle tilfælde blive truffet en afgørelse om, at sagen skal genoptages på et senere tidpunkt.
* Afgørelsen kan ikke ankes.

**Hvis du som forælder ønsker udsat skolestart**, **men børnehaven fraråder det.**

* Du skal som forælder sende ”ansøgning om udsat skolestart” som sikkerpost via din e-boks eller Borger.dk (brug mailadressen: skoleogdagtilbud@alleroed.dk)
* **Ansøgningsfristen er 30. november 2021.**
* Skole- og Dagtilbudsafdelingen sender ansøgning til distriktsskolen og skolen indhenter, med dit skriftlige samtykke, en udtalelse fra børnehaven.

* Hvis dit barn ikke allerede går i børnehave, kan du få udsat skolestart, ved at dit barn skrives op i børnehave i stedet for børnehaveklasse.
I disse tilfælde kan Skole- og Dagtilbudsafdelingen og Familieafdelingen inddrages i vurderingen af din ansøgning om udsat af skolestart.
* Hvis dit barn i anden sammenhæng har en sag i kommunen, vil vi med dit skriftlige samtykke, indhente øvrige relevante oplysninger vedrørende ansøgningen.
* Du får svar fra distriktsskolen, når din ansøgning er behandlet. Meget kan ændre sig i perioden fra ansøgning frem til skolestart. Derfor vil der i nogle tilfælde blive truffet en afgørelse om, at sagen skal genoptages på et senere tidpunkt.
* Afgørelsen kan ikke ankes.